Gunnar Berge

Gunnar Berge (født 29. august 1940 i Etne) er en tidligere politiker (Ap) og offentlig tjenestemann. Han er tidligere finansminister, direktør i Oljedirektoratet og tidligere styreleder i det statlige oljeselskapet Petoro. 

Berge var industriarbeider 1957–1966. I 1962 fikk han fagbrev som platearbeider og arbeidet ved Rosenberg Mekaniske Verksted. Ved verftet var han avdelingstillitsvalgt fra 1964 til 1966.
 
Han var lokalpolitiker i Stavanger fra 1963. Han ble medlem av formannskapet i Stavanger i 1964. Gunnar Berge var sekretær i Rogaland Arbeiderparti i årene 1966 og 1967 var fylkesformann fra 1970 til 1978.

Berge var innvalgt på Stortinget fra Rogaland fra 1969 til 1993. Han var finansminister 1986–1989 og kommunalminister 1992–1996. Han var parlamentarisk leder for Arbeiderpartiets stortingsgruppe 1990–1992.    I 2021 ble han æresmedlem i partiet.

Han var medlem av Den Norske Nobelkomite i perioden 1. januar 1997–2002, som nestleder i 1999 og som leder i 2000, 2001 og 2002. 

Berge ble ansatt som direktør i Oljedirektoratet i 1990, men tiltrådte ikke stillingen før ved årsskiftet 1997, ettersom han var stortingsrepresentant og kommunal- og arbeidsminister. Han var styreleder i det statlige oljeselskapet Petoro 2007-2014.

Referanser

Eksterne lenker 
 Gunnar Berge - Store norske leksikon
 Gunnar Berge - Norsk biografisk leksikon
 
 

Oljedirektoratet
Norske embets- og tjenestemenn
Norske finansministre
Norske kommunalministre
Ap-statsråder
Statsråder i Regjeringen Brundtland II
Statsråder i Regjeringen Brundtland III
Norske statsråder etter 1945
Stortingsrepresentanter fra Ap
Stortingsrepresentanter for Rogaland
Stortingsrepresentanter 1969–1973
Stortingsrepresentanter 1973–1977
Stortingsrepresentanter 1977–1981
Stortingsrepresentanter 1981–1985
Stortingsrepresentanter 1985–1989
Stortingsrepresentanter 1989–1993
Lokalpolitikere i Stavanger
Ap-politikere i Rogaland
Norske styregrossister
Nobelkomiteens medlemmer og varamedlemmer
Personer fra Etne kommune
Nobelkomiteens ledere